Rauð veðurviðvörun hefur verið sett á í fyrsta sinn og gildir hún fyrir norðurland vestra og strandir á morgun . Þá hefur Ríkislögreglustjóri lýst yfir óvissuástandi á öllu landinu og búist er við versta veðri ársins . Farið verður ítarlega yfir stöðuna í fréttum Stöðvar tvö klukkan hálf sjö . Þar sýnum við líka myndefni frá Nýja-Sjálandi , þar sem fimm hið minnsta fórust í eldgosi í gærkvöldi og kynnum okkur nýtt leikrit sem er á fjölunum í London . Leikritið fjallar um skákeinvígi aldarinnar , þar sem Spassky og Fischer áttust við í Reykjavík og eru tveir Íslendingar leiknar persónur í verkinu .